Document ID: 32009D0012

KOMISJONI OTSUS,
19. detsember 2008,
millega kinnitatakse Taanis kasutatavad searümpade liigitusmeetodid
(teatavaks tehtud numbri K(2008) 8498 all)
(ainult taanikeelne tekst on autentne)
(2009/12/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
ning arvestades järgmist:
(1)
Määruse (EMÜ) nr 3220/84 artikli 2 lõikes 3 on sätestatud, et searümpade liigitamise aluseks on tailihasisalduse hindamine hindamismeetoditega, mis põhinevad searümba ühe või mitme anatoomilise osa füüsilisel mõõtmisel ja on statistiliselt tõestatud. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Lubatud viga on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artikli 3 lõikes 2.
(2)
Komisjoni otsusega 92/469/EMÜ (3) on ette nähtud nelja searümpade liigitusmeetodi kasutamine Taanis.
(3)
Tehniliste kohanduste tõttu on Taani taotlenud komisjonilt luba nelja ettenähtud meetodi ajakohastamiseks ja kahe ajakohastatud meetodi (Autofom DK ja FOM II) kasutamiseks ning on esitanud proovidissekteerimiste tulemused määruse (EMÜ) nr 2967/85 artikli 3 lõikega 3 ettenähtud protokolli teises osas.
(4)
Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud.
(5)
Seadmete ja liigitusmeetodite muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
(6)
Selguse huvides tuleks otsus 92/469/EMÜ kehtetuks tunnistada ja asendada see uue otsusega.
(7)
Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄEOLEVA OTSUSE:
Artikkel 1
Taanis lubatakse searümpade liigitamiseks vastavalt määrusele (EMÜ) nr 3220/84 kasutada järgmisi meetodeid:
a)
seade „Klassificeringscenter” (KC) ja sellega seotud hindamismeetodid, mille üksikasjad on esitatud lisa 1. osas;
b)
seade „Fat-O-Meater/Manuel Klassificering” (FOM/MK) ja sellega seotud hindamismeetodid, mille üksikasjad on esitatud lisa 2. osas;
c)
seade „Uni-Fat-O-Meater” (Unifom) ja sellega seotud hindamismeetodid, mille üksikasjad on esitatud lisa 3. osas;
d)
seade „Fully automatic ultrasonic equipment” (AutoFOM 1) ja sellega seotud hindamismeetodid, mille üksikasjad on esitatud lisa 4. osas;
e)
seade „Updated fully automatic ultrasonic equipment” (AutoFOM DK) ja sellega seotud hindamismeetodid, mille üksikasjad on esitatud lisa 5. osas;
f)
seade „Fat-O-Meater II” (FOM II) ja sellega seotud hindamismeetodid, mille üksikasjad on toodud lisa 6. osas.
Artikkel 2
Seadmete või hindamismeetodite muudatused ei ole lubatud.
Artikkel 3
Otsus 92/469/EMÜ tunnistatakse kehtetuks.
Artikkel 4
Käesolev otsus on adresseeritud Taani Kuningriigile.
Brüssel, 19. detsember 2008

Labels: 12
18
17